|  |
| --- |
|   |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** |  **Nr. GND/2024/678** |
|  |  **(protokols Nr.19; 66.p.)** |

**Par amatu savienošanu Jurim Duļbinskim**

Ar Gulbenes novada domes 2017.gada 29.jūnija lēmumu “Par komisiju apstiprināšanu” (protokols Nr.9; 51.§) Juris Duļbinskis tika ievēlēts Gulbenes novada pašvaldības īpašumu novērtēšanas un izsoļu komisijas locekļa amatā ar 2017.gada 29.jūniju, atļaujot viņam savstarpēji savienot šādus amatus pašvaldībā – Gulbenes novada pašvaldības īpašumu novērtēšanas un izsoļu komisijas locekļa un Gulbenes novada Stradu pagasta pārvaldes vadītāja amatus.

Ar Gulbenes novada pašvaldības domes 2024.gada 29.augusta lēmumu Nr.GND/2024/513 “Par Jura Duļbinska atbrīvošanu no Gulbenes novada Stradu pagasta pārvaldes vadītāja amata” Juris Duļbinskis tika atbrīvots no Gulbenes novada Stradu pagasta pārvaldes vadītāja amata ar 2024.gada 30.septembri. Savukārt ar Gulbenes novada pašvaldības domes 2024.gada 29.augusta lēmumu Nr.GND/2024/515 “Par Jura Duļbinska iecelšanu Gulbenes novada pašvaldības iestādes “Daukstu, Galgauskas, Jaungulbenes un Līgo pagastu apvienības pārvaldes” apvienības pārvaldes vadītāja amatā” Juris Duļbinskis ir iecelts Daukstu, Galgauskas, Jaungulbenes un Līgo pagastu apvienības pārvaldes vadītāja amatā no 2024.gada 1.oktobra. Ņemot vērā iepriekš minēto ir nepieciešams no jauna izvērtēt Jura Duļbinska amatu savienošanu Gulbenes novada pašvaldībā.

Izvērtējot Jura Duļbinskaamatu savienošanu, konstatējams, ka viņš var savstarpēji savienot šādus amatus Gulbenes novada pašvaldībā – Gulbenes novada pašvaldības īpašuma novērtēšanas un izsoļu komisijas locekļa un Daukstu, Galgauskas, Jaungulbenes un Līgo pagastu apvienības pārvaldes vadītāja amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu un otro daļu, 7.panta ceturtās daļas 2.punkta b) apakšpunktu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Jura Duļbinska amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, likuma “Par interešu konflikta novēršanu valsts amatpersonu darbībā” 4.panta pirmās daļas 14.punktu un otro daļu, 7.panta ceturtās daļas 2.punkta b) apakšpunktu, 7.panta sestās daļas 2.punktu, 8.1 panta ceturto prim daļu, piektās daļas 1.punktu un 2.punktu, atklāti balsojotar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

ATĻAUT Jurim Duļbinskim, savstarpēji savienot šādus amatus pašvaldībā – Gulbenes novada īpašumu novērtēšanas un izsoļu komisijas locekļa un Daukstu, Galgauskas, Jaungulbenes un Līgo pagastu apvienības pārvaldes vadītāja amatus.

Gulbenes novada pašvaldības domes priekšsēdētājs A.Caunītis